
**Lágerjárat utazó vagonkiállítás**

A Magyar Országgyűlés a 41/2012. (V. 25.) OGY határozatában 2015-ös, 2016-os évet a Szovjetunióba hurcolt magyar politikai rabok és kényszermunkások emlékévének nyilvánította.

A Magyarországi Németek Pécs-Baranyai Nemzetiségi Köre a Szovjetunióba hurcolt politikai foglyok és

kényszermunkások emlékéve alkalmából elkészítette a **„LÁGERJÁRAT”** című utazó vagonkiállítást, mely

azon magyarországi vasútállomásokat keresi fel, ahonnan 1944 végén és 1945 elején, a Sztálini 0060-as parancs alapján az összegyűjtött internáltakat a szovjet lágerek felé irányították.

Egy korabeli G típusú tehervagont rendeztünk be kiállítási térnek. Kordokumentumokkal, képekkel, vetítésekkel mutatjuk be a Szovjetunióba hurcolt politikai foglyok és kényszermunkások sorsát, tragédiáját, 1944-49 időszakáról.

**A Lágerjárat egy szimbólum**, nem tartalmaz múzeumi tárgyakat, relikviákat. Szimbóluma az emlékezésnek és szelíd eszköze az emlékeztetésnek. Tablókon megjelenik a kor történelmi háttere szöveges formában, fényképekkel illusztrálva. A művészet és a mai technika segítségével emlékeztet XX. századi történelmünk embertelenségeire.


Az állomáshelyek helyszínein a környékre vonatkozó legfontosabb tények közléséhez várjuk mindazon

szervezetek, magánszemélyek segítségét, akik a **„LÁGERJÁRAT” *Vagonkiállítás*** ott tartózkodása alatt

rendelkezésünkre tudják bocsátani az 1944-49-es korszak történeti dokumentumait, helytörténeti kiadványokat, hogy a múlt ne menjen feledésbe.

A Vagonkiállítás utazó jellege nagy lehetőséget nyújt, hogy minél szélesebb körben váljon ismertté történelmünk sokáig eltitkolt része. A **„Málenkij robot”** története tabu téma volt, a történelemkönyvek sem tartalmazzák.

Az egész országot behálózó utazó **Vagonkiállítás célja,** hogy a közönséggel, s elsősorban a fiatalsággal megismertesse az eddig méltatlanul elhallgatott történelmi tényt. A Vagonban ismeretátadó, oktató programra nyílik lehetőség, a helyszíni tárlatvezetés mellett rendhagyó történelmi órát is lehet tartani.

****A kiállítás fontos elemei a folyamatosan futó filmek: Jurkovics János-Havasi János: Idegen ég alatt - Dokumentumfilm az Ural környéki kutatómunkáról, Pécsi Csaba – Pécsi Dániel: A mi Golgotánk – Emlékfilm, Havasi Dániel: PERM 36 – Az utolsó GULAG láger – Dokumentumfilm, Bartók Csaba: Ártatlanul a Gulágon - Túlélők emlékezete**

***Támogató:***

***GULAG - GUPVI Emlékbizottság  
A szovjetunióba hurcolt politikai foglyok és kényszermunkások emlékéve***

**LÁGERJÁRAT ÁLLOMÁSAI**



Megnyitó - Bp. Nyugati pályaudvar: 2016. 02. 24

Bp. Vasúttörténeti park (Tatai u. 95): 2016. 02. 25. – 03. 15.

Cegléd: 03. 19. – 03. 30.

Kál-Kápolna: 04. 03. – 04. 13.

Miskolc: 04. 15. – 05. 05.

Szerencs: 05. 08. – 05. 18.

Debrecen: 05. 22. – 06. 30.

Gyula: 07. 03. – 09. 18.

Kiskunhalas: 09. 21. – 10. 03.

Baja: 10. 06. – 10. 28.

Bátaszék: 10. 29. - 11.01.


Szekszárd: 11. 02. – 11. 22.

Pécs: 2016. 11. 25. – 2017. 01. 15.

Budaörs: 2017. 01. 18. – 02. 04.

További információ:

**Magyarországi Németek Pécs-Baranyai Nemzetiségi Köre**7622 Pécs, Nagy Lajos király u. 9.

**Matkovits-Kretz Eleonóra – Elnök  
E-mail:** [**nemetkor@gmail.com**](mailto:nemetkor@gmail.com) **Telefon: +36-72 / 213-453  
Mobil: +36-20 / 240-9244**

**Rozsnyai Ilona - Projekt koordinátor**

**Tel: 06-70-397-0223 e-mail: nemetkor@gmail.com**